[bookmark: _GoBack]חוק עזר לאלפי מנשה (פיקוח על מכירת בשר ומוצריו), התשנ"א-1991

בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), התשנ"א[endnoteRef:1]-1981 מתקינה המועצה המקומית אלפי מנשה חוק עזר זה: [1:  כך נכתב במקור.] 

הגדרות
1. 	בחוק עזר זה - 
"בשר" -	בשרו של בעל חיים או חלק ממנו, בין טרי ובין מקורר או קפוא, מבושל, מעושן או טחון, לרבות מוצרי בשר וכל בשר המעובד בדרך כלשהי המשמש למאכל אדם;
"בעל חיים" - יונק, עוף, דג וכל בעל חיים אחר שבשרו מוצג למכירה;
"המועצה" - המועצה המקומית אלפי מנשה;
"מוצרי בשר" - בשר ומוצרי מזון המכילים בשר לרבות -
(1)	המבורגר, קבאב, או נקניקיות;
(2)	עופות בגריל, מבושלים או מעושנים;
(3)	נקניק לסוגיו, מטובל[endnoteRef:2], מעושן או ממרח; [2:  כך נכתב במקור.] 

(4)	דגים מלוחים או מעושנים למינהם או סלט דגים;
"מכירה" -  לרבות ייצור לשם מכירה במקום, עיבוד, איחסון, החזקה, הצעה או הצגה למכירה של מוצרי מזון, בין שנמכרו ובין שלא נמכרו.
"עוף" -  עוף בית, עוף בר וציפור, המוצגים למכירה לצורך מאכל;
"עסק" -  כל מקום המשמש למכירת בשר ומוצרי בשר, לרבות המפורטים בפריטים 10, 190, 193, 194, 199, 200, 208, 209[endnoteRef:3], 210 לתוספת השניה לתקנון המועצות המקומיות  (יהודה והשומרון), התשמ"א-1981 (להלן - "התקנון"). [3:  הטקסט מעט משובש, יתכן שנכתב: 309.] 

"עוסק" - אחד או יותר מאלה:
(1)	בעל רשיון לעסוק בעסק לפי פרק רישוי עסקים, בתקנון;
(2)	המחזיק בפועל בעסק;
(3)	אחראי על העסק;
(4)	שותף פעיל בעסק;
(5)	כל אדם אחר העובד בעסק;
"צרכן" -  מי שקונה או רוכש באופן אחר בשר שלא כדי למכרו לאחרים;
"ראש המועצה" - לרבות מי שראש המועצה העביר אליו את סמכויותיו בכתב לפי חוק עזר זה, כולן או מקצתן;
"הרופא הוטרינר" -  מי שנתמנה כרופא וטרינר של המועצה, לרבות אדם שהרופא הוטרינר העביר לו את סמכויותיו לפי חוק עזר זה, כולן או מקצתן;
תנאים להחזקת בשר ולמכירתו
2. 	(א)	לא יחזיק עוסק, לא ימכור, לא יכניס ולא ירשה לאחר להחזיק או למכור או להכניס לעסק בשר שנתקיים לגביו אחד מאלה:
(1)	שלא עבר וטרינרית על פי דין;
(2)	שאינו ראוי למאכל אדם;
(3)	שהוא מזוהם;
(4)	שהוא אסור לצריכת אדם על פי הוראות הרופא הוטרינר;
(5)	שאינו נושא חותמת או סימן היכר אחר המאשרים כי נשחט בשחיטה המותרת על פי דין;
(6)	שהוא עלול להזיק לבריאות הציבור מכל סיבה שהיא;
(7)	מחוץ לשטח החנות;
(8)	מחוץ למקרר או למקפיא;
(9)	במקרר שאינו מצויד במד קור תקין או שהטמפרטורה בו עולה על 4 מעלות צלסיוס (להלן - המקרר);
(10)	במקפיא שאינו מצויד במד קור תקין או שהטמפרטורה בו היא מעל מינוס 18 מעלות צלסיוס (להלן - המקפיא);
(11)	שהוא מעיים או קיבות בקר או חלקיהם, שלא נשטפו ונוקו לחלוטין מתכנם לפני הכנסתם לעסק;
(12)	שהוא עוף שלא נמרט ורוקן מקרביו במשחטה;
(ב)	קביעת קיום האמור בפסקאות (2), (3), (4), ו-(6) לסעיף קטן (א) נתון להחלטתו ולשיקול דעתו של הרופא הוטרינר שיקבע בהתאם לתוצאות של בדיקות שיורה לעשת.
אריזה בשר
3. 	לא יאפשר עוסק לקונה גישה לבשר שאינו ארוז מכל צדדיו בחומר אריזה שאינו סופג נוזלים.
אחסון בשר
4. 	(א)	עוסק יאחסן בשר במקרר או במקפיא באופן שכל אחד מסוגיו יהיה בתא נפרד או בחדר הקירור על המדפים או ווים נפרדים, עד למסירתו לצרכן.
(ב)	הוראות סעיף קטן (א) לא יחולו על מוצר בשר שעקב תהליך עיבודו לא נדרש לגביו אחסון בתנאי קירור.
ציוד
5. 	(א)	לא ישתמש אדם בעסק, לכל מטרה שהיא, בלוחות או במשטחי חיתוך וביתור העשויים מעץ.
(ב)	לא יימצאו בעסק מכונות ורהיטים שאינם מיועדים לצרכי העסק או שאינם תקינים לשימוש.
(ג)	לא יוחזקו בעסק למשמרת או לכל מטרה אחרת סחורות או חפצים שאינם מהווים חלק מהעסק או שהוכנסו אליו שלא לצרכי מכירת בשר.
(ד)	לפחות רבע משטח העסק יהיה פנוי מכל חפץ וישמש להמתנת קונים בלבד.
תנאים תברואתיים
6. 	(א)	אדם העובד בעסק ילבש בכל שעות העבודה בו חלוק נקי ששרווליו קצרים ויחגור סינר עשוי גומי או חומר אחר שאינו סופג נוזלים וניתן לניקוי בנקל, שארכו עד למטה מהברכיים, וכן יחבוש כיסוי ראש נקי המכסה את שיער ראשו.
(ב)	ייוחד מקום בעסק לתליית בגדי העובדים.	
טיפול בדגים
7. 	(א)	בחנות שבה נמכרים דגים לא קפואים, יוקצה מקום מיוחד בשטח של 3 מטרים רבועים לפחות לניקוי הדגים, ובלבד שיתקיימו בה תנאים אלה:
 (1)	יהיה במקום מיכל לאיסוף פסולת בגודל מתאים;
(2)	ניקוי הדגים ייעשה אך ורק על גבי שולחן מנירוסטה אשר יוצב במקום מיוחד לכך.
(3)	הדגים יוחזקו כשהם מקוררים במקרר או בקרח;
(ב)	בחנות שבה נמכרים דגים חיים יוחזקו הדגים בבריכה מיוחדת המכילה מים זורמים והיא מחוברת לרשת הביוב, ממדי הבריכה, מיקומה והחומרים מהם היא בנויה, ייקבעו מראש על ידי הרופא הוטרינר.
פסילת מוצרי מזון והשמדתם
8. 	(א)	מצא הרופא הוטרינר לאחר בדיקה כי בבשר שהוצג למכירה לא נתקיימו הוראות סעיף 2 (א) לחוק עזר זה, כולם או מקצתם, רשאי הוא לתפוס, להחרים, לפסול, לסלק או לבער את הבשר, וכן רשאי הוא לצוות להשמידו או למנוע באופן אחר את השימוש בו למאכל אדם או להתיר את השימוש בו לצורך אחר.
(ב)	השמדת בשר תבוצע בנוכחות הרופא הוטרינר שבדק אותו, או בנוכחות אדם שהוא הרשה לכך בכתב.
(ג)	לא ישולם כל פיצוי בעד בשר שהושמד כאמור.
(ד)	בהוצאות שהוציא המועצה להובלת הבשר לשם ביעורו ולביעור הבשר או להשמדתו יישא האחראי על אותו עסק; אישור בכתב את הרופא הוטרינר בדבר סכום ההוצאות כאמור ישמש ראיה לכאורה לדבר.
סמכויות ראש המועצה והרופא הוטרינר
9. 	ראש המועצה או הרופא הוטרינר רשאים להיכנס בכל עת סבירה לכל עסק שמוכרים בו בשר כדי:
(1)	לבדוק את הבשר או ליטול דוגמאות ממנו לשם בדיקה;
(2)	לדרוש העברת הבשר ממקום למקום לשם בדיקה יסודית או בדיקה נוספת;
(3)	לדרוש הפשרת בשר קפוא או מקורר לצרכי בדיקה;
(4)	לברר אם נעשה כל מעשה שיש בו משום הפרת הוראות בחוק עזר זה, ולנקוט כל אמצעים הדרושים לקיומו;
(5)	לדרוש ביצוע שינויים, תיקונים, ניקוי, החלפת אבזרים או ציוד וכל דרישה אחרת הנובעת מצבו התברואי של העסק.
אגרות
10. 	בעד בדיקות משנה של בשר ומוצרי בשר ובדיקות דגים תגבה המועצה מהעסק אגרות בשעור הסכומים המשולמים במקום בו נערכות הבדיקות.
איסור הפרעה
11. 	לא יפריע אדם לראש המועצה או לרופא הוטרינר ולא ימנע מהם להשתמש מסמכויותיהם לפי חוק עזר זה.
עונשים
12. 	העובר על הוראה מהוראות חוק עזר זה דינו קנס בסך 900 ש"ח.
שמירת דינים
13. 	אין חוק עזר זה בא לגרוע מהוראות כל חיקוק אחר אלא להוסיף עליהן.
תחילת תוקף
14. 	תחילת תוקפו של חוק עזר זה ביום פרסומו.


נתקבל, 22.7.1991

שלמה קטן
ראש המועצה המקומית 
אלפי מנשה




